לוקה (סרט, 2021)

לוקה (באנגלית: Luca) הוא סרט קומדיה אמריקאי בהנפשה ממוחשבת בהפקת פיקסאר וסרטי וולט דיסני בכיכובו של ג'ייקוב טרמבלי, שיצא ב-18 ביוני 2021 בהפצת סרטי אולפני וולט דיסני. הסרט בוים על ידי אנריקו קאסרוזה, נכתב על ידי מייק ג'ונס וג'סי אנדרוס, והופק על ידי אנדראה וורן.

סרט קצר המשמש כהמשכון לסרט זה בשם "צ'או אלברטו" עלה לדיסני+ ב-12 בנובמבר 2021.

 תקציר העלילה 
לוקה פגורו הוא מפלצת ים בגיל העשרה שגרה ליד חופי העיירה האיטלקית פורטורוסו. הוא מבלה את ימיו ברעיית צאן הדגים של משפחתו. הוריו, דניאלה ולורנצו, מגבילים אותו מלעלות ליבשה מתוך פחד, אבל החזרה על אותה שגרה יומיומית משעממת את לוקה.

יום אחד, לוקה פוגש מפלצת ים צעירה נוספת בשם אלברטו סקורפנו, אשר היה על היבשה פעמים רבות ויש לו מחבוא על איקלה דל מארה, אי ליד פורטרוסו, שם הוא טוען שהוא גר עם אביו. לוקה מגלה שהוא יכול להפוך לבן אדם כשהוא יבש לחלוטין, אבל הוא חוזר לצורה האמיתית שלו כשהוא רטוב. לוקה ואלברטו עושים את דרכם למחבוא של אלברטו, שם לוקה רואה פוסטר של וספה, והם מחליטים לבנות וספה משלהם. כל הזמן, לוקה מנסה לשמור על החיים הכפולים שלו בסוד מהוריו, רק סבתו מודעת לכך, שומרת את זה בסוד ומשתפת פעולה עימו.

לורנצו ודניאלה מגלים מה לוקה עושה ומחליטים כי כדי לשמור על לוקה, יהיה עליו להישלח עמוק יותר באוקיינוס לחיות עם אחיו של לורנצו, אוגו. מוטרד מכך, לוקה בורח לעיר פורטורוסו עם אלברטו כדי שיוכלו למצוא וספה ולנסוע בעולם. שם, הם נתקלים בארקולה ויסקונטי, בריון מקומי ואלוף גביע פורטורוסו מספר שנים ברצף. תוך כדי ריב ביניהם, ארקולה מנסה לדחוף את לוקה למים, אבל לוקה ניצל בזכות נערה צעירה בשם ג'וליה מרקובאלדו. ג'וליה לוקחת את לוקה ואת אלברטו לביתה, שם היא גרה בקיץ עם אביה מאסימו, דייג מומחה. בינתיים, הוריו של לוקה מגלים מהר שלוקה נעדר ועולים ליבשה כדי למצוא אותו.

לוקה, אלברטו וג'וליה מחליטים להיכנס לתחרות על גביע פורטורוסו ביחד, בתקווה לזכות בכסף ולקנות וספה. הטריאתלון מורכב משלושה חלקים: שחייה, אכילת פסטה ורכיבה על אופניים ברחבי העיירה. כל ילד מחליט לקחת משימה בודדת: ג'וליה שוחה, אלברטו אוכל ולוקה לומד כיצד לרכב על אופניים.

עם הזמן, ארקולה מתחיל לחשוד בלוקה ובאלברטו, ואילו לוקה וג'וליה מתחילים להיות קרובים אחד לשני. ג'וליה מספרת על בית הספר בג'נובה שבו גרה אמא שלה והיכן שהיא מבלה את שארית השנה, ולוקה מפתח עניין בלימודים. אלברטו מתחיל לקנא בידידות הגדלה שביניהם. אחרי ויכוח, אלברטו מגלה את זהותו כמפלצת ים לג'וליה. לוקה לא עושה כמוהו ובמקום זה מעמיד פנים שהוא לא ידע על זהותו האמיתית של אלברטו. אלברטו עוזב למחבוא שלו שבור לב ונבגד. ג'וליה מגלה מהר שגם לוקה הוא מפלצת ים ואומרת לו לברוח מהעיר מחשש שהוא ייפגע.

כשלוקה מוצא את אלברטו במחבוא שלו, אלברטו מגלה לו שאביו נטש אותו וחושב שלוקה רוצה לעשות את אותו הדבר. במקום זאת, לוקה מחליט להיכנס לטריאתלון בנפרד מג'וליה כדי שיוכל לזכות בווספה עבור שניהם. ביום הטריאתלון, לוקה וג'וליה משלימים בהצלחה את שני האתגרים הראשונים ונכנסים לשלב האופניים. כשמתחיל לרדת גשם, לוקה נעצר מתחת לסככה כדי לא להירטב, ואלברטו פתאום מגיע לעזרתו עם מטרייה. עם זאת, ארקולה מכשיל אותו, וחושף את זהותו המפלצתית. לוקה מתמודד עם הפחד שלו ומציל את חברו, ואז ארקולה רודף אחריהם עם צלצל. ג'וליה מתנגשת במכוון עם ארקולה כדי להציל אותם, ולוקה ואלברטו עוצרים כדי לעזור לה. כשארקולה מאיים עליהם, מאסימו, אביה של ג'וליה, צועד למעלה ומגן עליהם, והוא מציין שהם ניצחו במירוץ, כי אופניהם עברו את הקו.

לוקה מתאחד עם הוריו והעיר נפתחת גם בפני מפלצות ים, בעוד ארקולה מושפל על ידי עושי דברו לשעבר. כולם מתאספים יחד בביתם של מאסימו וג'וליה כדי לחגוג את הניצחון המוצלח שלהם אחרי שאלברטו קונה וספה עם כסף הפרס. מאוחר יותר, אלברטו מגלה ללוקה שהוא מכר את הווספה כדי לקנות כרטיס רכבת עבורו, ובכך מאפשר לו ללכת ללמוד בבית הספר עם ג'וליה. משפחתו של לוקה, מאסימו ואלברטו (שהחליטו להישאר בפורטורוסו עם מאסימו), נפרדים מלוקה וג'וליה בתחנת הרכבת.

במהלך הקרדיטים, נראה שלוקה נפגש עם אמה של ג'וליה ולומד איתה בזמן שהוא בצורת מפלצת הים שלו. אלברטו מקבל את מאסימו כדמות אב ונהנה לעבוד בשבילו ולשחק עם הילדים. המשפחה של לוקה נהנית לתקשר עם המקומיים.

בסוף הסרט, מבוצעת סצנה שאחרי הקרדיטים, הדמות של אוגו מדברת עם דג על כמה נהדרים חייו בעומק האוקיינוס, כנראה שהוא לא מודע שהוא לא מדבר עם לוקה.

 מדבבים 
 ג'ייקוב טרמבלי / דניאל שופוב - לוקה
 ג'ק דילן גרייזר / רותם אייזנר - אלברטו
 אמה ברמן / זואי אלמוג - ג'וליה
 מרקו בריסאלי / צביקה שוורצברג - מאסימו, אביה של ג'וליה
מאיה רודולף / שירלי לילו - דניאלה, אמו של לוקה
 ג'ים גפיגן / גדי לוי - לורנזו, אביו של לוקה
 סאבריו ראמונדו / נועם טל - ארקולה ויסקונט, הבריון השכונתי.
 פיטר סון ולורנזו קריסיקי / אורי אייזנמן ואייל ליטוין - צ'יצ'יו וגווידו, עוזריו של ארקולה.
 מרינה מאסירוני / הדר שחף-מעיין - סניורה מרסיליאזה.
 סנדי מרטין / אפי בן ישראל - סבתא פאגורו, סבתו של לוקה.
 סשה ברון כהן / יורם יוספסברג - אוגו פאגורו, דודו של לוקה.
 ג'אקומו ג'אניוטי - דייג צעיר

 הפקה 
 פיתוח 
"לוקה" זהו הבכורה באורך מלא כבימוי של קאסרוזה, שכבר ביים בעבר את הסרט הקצר המועמד לאוסקר משנת 2011 לה לונה.The 84th Academy Awards | 2012 זהו הסרט הראשון של פיקסאר שיוצר כמעט כולו בבתיהם של אנשי הצוות בעקבות סגירת קמפוס פיקסאר באמריוויול, קליפורניה, בשל מגפת הקורונה.  קסארוסה ציין כי פיתוחו של לוקה נמשך חמש שנים.Enrico Casarosa ב-X: "Took around 5 years to make Luca. We worked for 3+years before covid: writing, story, art and characters ... but when we were about to start shot production the pandemic hit. We did layout, animation, efx, simulation, lighting and all of postproduction in WFH/ distanced mode!" / X

קאסרוזה תיאר את לוקה כ"סיפור אישי מאוד", בהשראת ילדותו בג'נובה, איטליה, כשהדמות הראשית מבוססת עליו עצמו ואלברטו על חברו הטוב ביותר אלברטו סוראצ'ה (שמדבב דייג בגרסת הדיבוב האיטלקית).Luca: tutto sui doppiatori e i personaggi del film Disney Pixar קסרוזה אמר: "את חופשות הקיץ שלי הייתי מבלה בחופים... פגשתי את חברי הכי טוב כשהייתי בן 11. הייתי מאוד ביישן ומצאתי את הילד שובב הזה שהיה לו חיים שונים לגמרי. רציתי ליצור סרט על סוגי החברויות האלה שעוזרות לך לגדול."

 עיצוב 
כדי ליצור את הכפר המרכזי בסרט, פורטורוסו, שלח הסטודיו מספר מהאמנים של הסרט לנסיעת מחקר לריביירה האיטלקית, כולל בצ'ינקו טרה, במהלך ששבו וצילמו את נופי האזור ואת האנשים שבו. במהלך נסיעת המחקר, דיאנה מרסיליֵז, מנהלת האמנות של הסרט, ציינה שהם נצפו על ידי צופים סקרנים, ובחרה לשלב זאת בעיצוב הדמויות. איסולה דל מארה קיבלה השראה מהאי האיטלקי טינו.Enrico Casarosa ב-X: "The Carta Marina inspired our map … We called the island in our movie Isola del Mare. It’s inspired by Isola del Tino in front of Portovenere. #LucaWatchParty https://t.co/h2hmndTJVa" / X

 תסריט 
ב-30 ביולי 2020 הודיע מייק ג'ונס כי יכתוב את התסריט יחד עם שלי אנדרוז, וכי הוא גאה בכך.Mike Jones ב-X: "Proud to write this with @_jesse_andrews_ . Summer 2021! Pixar Shares Details About Next Original Film ‘Luca’ https://t.co/T3k6MP153w via @variety" / X

זהו הסרט הראשון של פיקסאר שבו מעורב שלי אנדרוז, בעוד שג'ונס כבר כתב בעבר את "נשמה" (2020) ומיוחס גם כאומנות סיפור וכאומנות יצירתית בכירה בסטודיו.ScreenRant

 ליהוק 
ב-25 בפברואר 2021, עם שחרורו של הטריילר הקצר והפוסטר, הוכרזו ג'ייקוב טרמבלי, ג'ק דילן גרייזר, אמה ברמן, מאיה רודולף, מרקו באריסלי, סאבריו ריימונדו וג'ים גפיגן כחלק מהצוות השחקנים. מרטין וג'יאניוטי הוכרזו ב-28 באפריל לאחר שפורסמו הטריילר הרשמי והפוסטר.

טרמבלי מלטש את דמות הכותרת; קסרוסה הצהיר שעבודה איתו היא "תענוג גדול", ו"אני אוהב כמה שהוא כן ותמים מטבעו. והוא שובב ולא מפחד לנסות דברים, אז היה כל כך כיף לאלתר איתו ... למעשה הוא אחד מהשחקנים הבודדים שהיה לנו זמן לעבוד איתם לפני המגפה, אז זה היה כל כך כיף." לפי טרמבלי: "לוקה ממש רוצה לחקור את העולם ואני ממש מזדהה עם זה, במיוחד עכשיו. אני ממש רוצה לצאת שוב וללמוד על תרבויות שונות, ממש כמו לוקה. הוא באמת רוצה להגיע לעיר מסוימת באיטליה וללמוד על התרבות שלהם ולהפוך לחלק ממנה.

 הפצה 
ב-30 יולי 2020 פיקסאר וחברת וולט דיסני הכריזו על הסרט ברשתות החברתיות. ב-25 בפברואר 2021 חשף טרמבלי בעמוד האינסטגרם שלו כי הוא מדבב את הדמות הראשית. ב-6 במאי 2021 דיסני ישראל הכריזו בעמוד האינסטגרם שלהם שהסרט יצא לאקרנים ביוני גם בעברית וגם באנגלית. הסרט יצא בארצות הברית ב-18 ביוני 2021 בשירות הסטרימינג דיסני+.

 קבלה 
למרות ציפיות נמוכות, הביקורות על הסרט היו חיוביות מאוד, כאשר האתר Rotten Tomatoes העניק לסרט ציון של 91 אחוזים. האתר עין הדג כינה את הסרט "הסרט הטוב ביותר של פיקסאר בעשור האחרון" ומבקרי קולנוע רבים ראו בו את אחד מהסרטים הטובים ביותר בהיסטוריה של פיקסאר. הסרט זכה בפרס בחירת הקהל לסרט האנימציה הטוב ביותר, והועמד לפרס אנני, פרס אוסקר, פרס בחירת המבקרים ופרס איגוד מבקרי הוליווד. טרמבלי היה מועמד לפרס איגוד מבקרי הוליווד לשחקן הטוב ביותר בסרט אנימציה וגרייזר היה מועמד לפרס אנני לשחקן הטוב ביותר בסרט אנימציה.

 קישורים חיצוניים 




ביקורות



 הערות שוליים 

קטגוריה:סרטים באנגלית
קטגוריה:סרטי 2021
קטגוריה:פיקסאר: סרטים
קטגוריה:דיסני: סרטי הנפשה
קטגוריה:דיסני+: סרטים
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי אנימציה על ילדים
קטגוריה:סרטי אנימציה על ידידות